OpenLLM-France/wikimedia huggingface dataset:
# Lolita la huérfana

Lolita la huérfana 1924 urtean eginiko Euskal Herriko filma da. Aureliano Gonzalezek egin zuen film mutu hau, eta ez zuen arrakasta handirik lortu.

## Pertsonaiak

* Aureliano González
* Nieves González
* Fany Lebrero
* José Tejada

## Erreferentziak

* ↑ Cine-vasco.com

## Kanpo estekak

* Artikulua imdb.com
* Euskadiko Filmategia
* Datuak: Q12262569
# Lolita (Texas)

Lolita Ameriketako Estatu Batuetako erroldak esleitutako leku bat da. Jackson konderrian dago, Texas estatuan. 519 biztanle ditu, 6,682335 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q975497
# Lolita Astolfi

Dolores "Lolita" Astolfi García (Sevilla, 1904 - Donostia, Gipuzkoa, 1938) XX. mendearen lehen erdiko dantzaria izan zen.

## Biografia

1904an jaio zen Sevillan, eta Teresita Españaren iloba zen. Astolfi-k Madrilgo Komediaren antzokia bezalako lokaletan lan egin zuen. José Díaz de Quijano kritikariak esan zuenez, «fina eta, aldi berean, handi-handia da, bere artea benetako andaluziarrekin lotuta dago». 1938ko abenduaren 31n hil zen Donostian.
Julio Romero de Torres margolari kordobarrak Cante hondo (1929) koadroan erretratatu zuen, hurrengo urtean hil zen. Artistak, altuera txikikoak eta azal eta ile beltzekoak, gitarra espainiar bat du aurrean.

## Erreferentziak

* 1 2 Palencia Cerezo 2019.
* 1 2 Quijano 1927, 7 orr. .
* ↑ «Necrológicas. La bailarina Lolita Astolfi» ABC (Sevilla): 23. 1939-01-03 ISSN 1136-0208..
* ↑ Juan Vergillos. «Las flamencas de Romero de Torres» diariodesevilla.es.

## Bibliografia

* Palencia Cerezo, José María (2019). «Coplas y copleras para el arte de Córdoba: Romero de Torres y la copla». De cómo la copla canta el deseo de la mujer. Actas del X Congreso Internacional de Análisis Textual Trama y Fondo. ISBN 978-84-09-14908-7.
* Quijano, José D. de. (1927-11-12). «Baile y canción. Lolita Astolfi» Heraldo de Madrid (Madrid) (13.038): 7. ISSN 2171-0090..

## Kanpo estekak

* Datuak: Q96146984
* Multimedia: Lolita Astolfi / Q96146984
# Lolita (argipena)

Lolita hitzak adiera eta erabilera zenbait ditu:
* Lolita, Vladimir Nabokoven eleberria;
* Lolita, nerabe itxurako emakume gazte sentsual eta sexualitate bizikoa;
* Lolita: 1962ko filma;
* Lolita: 1997ko filma;
* Lolita konplexua, emakume gazteenganako erakarmena, pedofilia, hebefilia eta efebofilia jokamoldeak ere bil ditzakeena;
* Lolita, Japonian aski zabaldua dagoen moda estiloa, viktoriar estiloko jantzietan oinarritzen dena;
* Lolita Flores, espainiar abeslaria, Lolita izen soila erabili izan duena artistikoki.
* Lolita la huérfana, 1924ko filma;
* Lolita No. 18, punk musika talde japoniarra.
# Lolita Davidovich

Lolita Davidovich (London, Kanada, 1961eko uztailaren 15a) Kanadako aktorea da.

## Ibilbidea

Davidovich Londonen jaio zen, Ontarion, Jugoslaviako etorkinen familia batean. Aita Belgradekoa zen eta ama Esloveniakoa. Haurtzaroan, serbieraz hitz egiten ikasi zuen ingelesez baino lehen.
New Yorkeko Herbert Berghof Studion arte eszenikoen akademian ikasi zuen.
Blaze filmean (1989) eman zen ezagutzera batik bat, Blaze Starr protagonista interpretatuz. Rolerako, 600 izangai izan ziren castingean. Hautatu zutelarik, Paul Newmanekin batera agertu zen errepartoan.

## Bizitza pertsonala

Davidovich Ron Shelton beisboleko jokalari ohi, gidoilari eta zuzendariarekin ezkonduta dago. Bi seme-alaba dituzte: Valentina alaba 1999an jaio zen. Los Angeles eta Ojai artean bizi dira, Kalifornian.

## Erreferentziak

* ↑ «Lolita Davidović je srpska zvezda u Holivudu, a sanja da glumi u Beogradu» Noizz.rs 2016-12-08 (Noiz kontsultatua: 2024-05-05).
* ↑ (Ingelesez) Weinstein, Steve. (1989-12-13). «Role More Than Skin-Deep for Davidovich» Los Angeles Times (Noiz kontsultatua: 2024-05-05).

## Kanpo estekak

* Datuak: Q242472
# Leninen marxismoa

Leninen marxismoa Gotzon Garate idazle gipuzkoarrak idatzitako saiakera liburua da, 1983an argitaratua "Mensajero" etxearekin.

## Ikus, gainera

* Vladimir Lenin

## Kanpo estekak

* Datuak: Q12262175
# Lenin onddo bat zen

Lenin onddo bat zen (errusieraz: Ленин — гриб) Sergei Kuriokhin musikariak eta Sergei Xolokhov erreportariak telebistan egindako dokumental faltsu garrantzitsua izan zen. Leningradeko Telebistan 1991eko maiatzaren 17an igorri zen lehen aldiz.

## Engainua

Engainuak telebistako saio bateko elkarrizketa forma zuen, Piatoie Koleso saioaren baitan. Elkarrizketan, Kuriokhinek historialari baten papera hartu zuen, eta proposatu zuen Vladimir Lenin eta bere ingurukoek onddo haluzinogeno ugari kontsumitu zituztela Urriko Iraultzaren bidean, eta Lenin bera onddo batean bilakatu zela, eta gero irrati-uhin batean. Kuriokhinek falazia logiko eta autoritateen testigantza ugari erabili zituen "iturri" gisa, adibidez Carlos Castaneda, Massachusetts Institute of Technology eta Konstantin Tsiolkovski), benetan logika zuen argudiaketa bat egiten ari zenaren ilusioa sortuz.
Txantxaren aireratze garaiak garrantzi handia izan zuen bere arrakastan, glasnost garaian egin baitzen, non Sobietar Batasunak zentsura altxatu eta herrialdearen historiako hainbat elementu azaleratu ziren, maiz forma sentsazionalista batean. Are eta gehiago, Sobietar telebista estilo kontserbadorea zuela ikusten zuten bere ikusleek, sinesgarritasuna handituz. Estimatzen da 11,3 milioi pertsonek ikusi zutela saioa, eta horietako askok "elkarrizketa" benetakoa zela ondorioztatu zuten, proposamena guztiz absurdoa zela kontuan hartu gabe.
Telebista-saioaren ondorioz Sobietar Batasuneko Alderdi Komunistako Leningradeko batzordeak galdera ofizial bat erregistratu zuen, saioan esaten zenaren egiantzekotasuna ebatzi nahian. Xolokhoven arabera, erantzun gisa eskaini zituzten azalpenetan, goi mailako funtzionarioek argudiatu zuten "Lenin ezin zela izan onddo bat, animalia bat ezin delako landare bat (sic) izan".

## Erreferentziak

* ↑ (Ingelesez) Yurchak, Alexei. (2011-07). «A Parasite from Outer Space: How Sergei Kurekhin Proved That Lenin Was a Mushroom» Slavic Review 70 (2): 307–333. doi:10.5612/slavicreview.70.2.0307. ISSN 0037-6779. (Noiz kontsultatua: 2024-01-15).
* ↑ (Ingelesez) Grundhauser, Eric. (2017-12-05). «How Vladimir Lenin Became a Mushroom» Atlas Obscura (Noiz kontsultatua: 2024-01-15).
* ↑ «КРЕСТЬЯНКА» web.archive.org 2008-12-14 (Noiz kontsultatua: 2024-01-15).

## Kanpo estekak

* Bideoa YouTuben, I. zatia
* Bideoa YouTuben, II. zatia
* Datuak: Q6522581
# Leni Robredo

Leni Robredo, sortze izena Maria Leonor Santo Tomas Gerona (Naga, 1964ko apirilaren 23a) filipinar legelari, gizarte ekintzaile eta politikaria da, Filipinetako Errepublikako presidenteordea 2016tik.

## Erreferentziak

* ↑ Vote PH 2016: Leni Robredo. inquirer.net (Noiz kontsultatua: 2021-1-30).
* ↑ Duterte, Robredo win in final, official tally. philstar.com (Noiz kontsultatua: 2021-1-30).

## Kanpo estekak

* Datuak: Q6761357
* Multimedia: Leni Robredo / Q6761357
# Lenie (Eskozia)

Lenie, Eskoziako gaeleraz: Lèanaidh, Eskoziako etxalde bat da, Highland eskualdeko Inverness barrutian. Ness aintziraren ipar-mendebaldeko ertzean dago.

## Kanpo estekak

* Datuak: Q2660150
# Leninen Ordena

Leninen Ordena (errusieraz Орден Ленина, Orden Lenina) hala, Errusiar Iraultzaren liderragatik deitua, Sobietar Batasuneko bigarren kondekorazio nazionalik garrantzitsuena izan zen. Ordena honakoei ematen zitzaien:
* Zibilei, Estatuari eginiko zerbitzu nabarmenengatik
* Indar armatuetako kideei, ereduzko zerbitzuagatik
* Herrien arteko elkarlana eta adiskidetasunaren eta bakearen indartzearen bultzatzaileei.
* Estatuari eta sobietar gizarteari beste merituzko zerbitzu batzuengatik.
Sobietar Batasuneko Heroia edo Sozialista Lanaren Heroia bezala sarituek aldi berean Ordena jasotzen zuten, Sobietar Batasuneko Sobiet Gorenaren Presidiumak ematen zuena. Hiri, konpainia, lantegi, eskualde, unitate militar eta itsasontziei ere ematen zitzaien. Batzorde Zentralak ezarri zuen 1930eko apirilak 6an. Lehen saritua Komsomolskaia Pravda egunkaria izan zen, 1930eko maiatzak 23an. Saritutako lehen atzerritarrak bi estatubatuar hegazkin mekanikari izan ziren, 1934ko irailak 10ean Txeliuskin ontziaren bilaketa eta erreskate operazioetan izan zuten parte hartzeagatik.

## Ezaugarriak

Leninen Ordenaren azken diseinua 1934an onartu zen. Platinoan Vladimir Leninen irudi bat zuen disko bat zuen domina bat zen. Diskoa urrezko bi galburuz eta Lenin (Ленин) hitza duen bandera gorri batez inguratua dago. Ezkerrean izar gorri bat agertzen da, eta igitaia eta mailuaren ikurra, hau ere gorria, behean dago. Domina paparraren ezkerrean jartzen zen, jatorrian zintarik gabe eta ondoren alboetan bi zerrenda hori zituen zinta gorri batekin.

## Saritu batzuk

* Sobietar Errepublika guztiak
* Hiriak
** Mosku
** Leningrado
* Konpainiak
** Komsomolskaia Pravda egunkaria
** Gorkovski Avtomobilny Zavod (GAZ) auto lantegia
* Pertsonak
** Fidel Castro kubatar presidentea
** Juri Gagarin kosmonauta
** Valentina Terexkova kosmonauta
** George Formby britainiar aktorea
** Nikita Khrustxev SESBeko Ministro Kontseiluko presidentea
** Nikolai Ostrovski idazlea
** Kim Philby britainiar/sobietar agente bikoitza
** Josip Broz Tito mariskala, 1945 eta 1980 artean Jugoslaviako presidentea izan zena
** Oleg Antonov ingeniari aeronautikoa
** Lev Yashin futbolaria
** Georgi Zhukov mariskala
** Jakov Zeldovitx zientzialaria
** Vladislav Tretiak izotz hockey jokalaria
** Nikolai Txebotariov matematikaria
** Maxim Gorki idazlea
** Konstantin Rokossovski mariskala
** Andrei Vlasov jenerala, ondoren naziekin lan egin zuena
** Dmitri Maksutov optikaria
** Meliton Kantaria sobietar sarjentua
** Arnaldo Tamayo Méndez kubatar kosmonauta
** Rubén Ruiz Ibarruri bizkaitar gerraria
** Vasili Zaitsev frankotiratzailea
** Nikolai Kamov helikoptero eraikitzailea
** África de las Heras ceutar espioia, beranduago sobietar nazionalizatua

## Ikus, gainera

* Sobietar Batasuneko ordena, kondekorazio eta dominak

## Kanpo estekak

* Datuak: Q185493
* Multimedia: Order of Lenin / Q185493
# Leni

Leni Italiako udalerri bat da. Messinako probintzian kokatuta dago, Sizilia eskualdean. 682 biztanle ditu, 8,79 kilometro koadroko azaleran banatuta.
Eoliar uhartediko Salina uhartean dago.

## Mugakideak

Lenik honako udalerri hauekin egiten du muga:
Santa Marina Salina Malfa

## Kanpo estekak

* Datuak: Q496301
* Multimedia: Leni / Q496301
# Lenina Amapola García

Lenina Amapola García (Guatemala, ) idazle, poeta eta ikasle mugimenduko lider feminista ezaguna. "Oliverio Castañeda De León" Guatemalako San Carlos Unibertsitateko Ikasleen Elkarteko (AEU) lehen emakumezko idazkari nagusia izan zen, 2017tik 2019ra bitartean.

## Biografia

Gaztetan hasi zen idazteko interesa eta zortzi urterekin lehenengo fabulak argitaratu zituen. Ondoren, Literatas que dan lata edo Poesía de la Memoria bezalako antologiatan argitaratu zituen. Lehen Hezkuntzako irakasle gisa graduatu zen Erdiko Etxean. Geroago, literatura eta hezkuntzarekiko interesak eraman zuen 2011n Guatemalako San Carlos Unibertsitateko Erdi Mailako Irakasleen Prestakuntza Eskolan (Efpem) Espainiako Hizkuntza eta Literatura Irakaskuntzako Lizentziatura ikastera.
Beste ikasle batzuekin elkartu zen 2015eko manifestazioetan Jimmy Morales presidentearen eta presidenteordearen dimisioa eskatzeko. Garai hartan, La Terminaleko merkatuaren inguruko haurrei hezkuntza eskaintzen zien Nerabe-Mutiko eta Neska Lanerako Hezkuntza Programaren zuzendaria izan zen García.

### AEU, Oliverio Castañeda De León elkarteko Lehendakari

AEUko Idazkari Nagusia hautatu zuten 2017tik 2019ra bitarteko legegintzaldirako. Bitartean, 2030. urterako Garapen Iraunkorreko Agendari lotutako NBEko jardueretan parte hartu zuen. Gartziak AEUko zuzendaritzan izan zuen helburu nagusia, adierazpen askatasuna eta herrialdeko politikan parte hartzeko beldurra galtzea izan zen. Berak, unibertsitateko karrera ezberdinetako hamalau ikaslerekin batera, bere ordezkaritza garaian zerbitzarien lidergoaren ikuspegian oinarritu zen. Bere ordezkaritzan, Idazkari Nagusi gisa egindako lanaz gain, Errealitate Nazionalaren hainbat elkarrizketa eta azterketa egin zizkion Garcíak hainbat hedabideri, tartean CNNri. 2021eko urriaren 20an Carlos Yax Medrano hautetsiaren esku utzi zuen bere kargua.

## Argitalpenak
### Liburuak

* Despertar en primavera (Sión, 2018)

### Iritzi Artikuluak

* Hacer política es una actitud de vida (Quorum, 2022)
* Que salga la pestilencia (Quorum, 2021)

## Erreferentziak

* ↑ Hora, Diario La. (2017-12-20). «Lenina García: Prácticamente recibimos un “cadáver” y nos está tocando empezar de cero» La Hora.
* 1 2 La Hilandera y la niña de los ojos negros – Brújula. .
* ↑ «Representantes de AEU visitan ONU Guatemala» ONU 2019-07-02.
* ↑ «Lenina: la mujer que desafía mafias en la USAC» Con Criterio 2017-12-13.
* ↑ «Conoce a Lenina García, la ganadora de las elecciones de la AEU» www.soy502.com.
* ↑ «Lenina García: Morales le ha salido caro a Guatemala | Video» CNN.
* ↑ Nueva AEU tomó posesión este 20 de octubre – Prensa Libre. .
* ↑ «AEU: La sucesión de Lenina García se disputará entre estas tres planillas» Nómada, Guatemala. 2019-08-06.
* ↑ (Gaztelaniaz) Lenina García publica libro con editorial quetzalteca | Stereo 100. (Noiz kontsultatua: 2022-04-24).
* ↑ (Gaztelaniaz) «Hacer política es una actitud de vida» Quorum 2022-04-01 (Noiz kontsultatua: 2022-04-24).
* ↑ (Gaztelaniaz) García, Lenina. (2021-08-17). «Que salga la pestilencia» Quorum (Noiz kontsultatua: 2022-04-24).

## Kanpo estekak

* Datuak: Q109424317
# Lenin tontorra

Lenin tontorra (kirgizeraz: Ленин Чокусу, Lenin Çoqusu, لەنىن چوقۇسۇ; errusieraz: Пик Ленина, Pik Lenina; tajikeraz: қуллаи Ленин, qulla‘i Lenin/qullaji Lenin) asiar mendia da, Tajikistan eta Kirgizistan arteko mugan dagoena. Bi herrialdetako bigarren mendirik altuena da, 7.134 metro izanda.
Xabier Ormazabalek igo zuen, Arkin bidetik, 2004ko uztailaren 23an, Nuria Sutil katalanarekin batera. SESB ohiko bost tontorrik altuenen artean, hau izan zen bere laugarrena.
2006ko uztailean Tajikistanen Avizena tontorra (қуллаи Абӯалӣ ибни Сино, qulla‘i Abûalî ibni Sino) berrizendatu zuten baina Kirgizistanen izena mantendu zuen.
Pamirreko mendikatean dago kokatuta.

## Kanpo estekak

* (Ingelesez)Lenin "Peakware" webgunean.
* Datuak: Q838587
* Multimedia: Lenin Peak / Q838587
# Lenin eta nazioen autodeterminazioa

Lenin eta nazioen autodeterminazioa Gotzon Garate idazle gipuzkoarrak idatzitako saiakera liburua da, 1980an argitaratua "Mensajero" etxearekin.

## Ikus, gainera

* Vladimir Lenin

## Kanpo estekak

* Datuak: Q12262174
# Leihatila (argipena)

Leihatila hitzak adiera zenbait ditu:
* leihatila, leiho txikia;
* leihatila, txartel-leihatila edo txarteldegia, tiketak eta txartelak banatzeko lekua.
# Leightonita

Leightonita sulfato motako minerala da.

## Ezaugarriak

Leightonita sulfato mineralaren formula kimikoa hau da: ${\ce {K2Ca2Cu(SO4)4 * 2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Leightonite: Mineral information, data and localities.» www.mindat.org (Noiz kontsultatua: 12-05-2019).
# Luckow

Luckow Alemaniako udalerri bat da, Mecklenburg-Aurrepomerania estatuan. Azken zentsuaren arabera 561 biztanle zituen, 37,57 kilometro koadroko azaleran..

## Kanpo estekak

* Datuak: Q695458
* Multimedia: Luckow / Q695458
# Lucknow barrutia

Lucknow barrutia Indiako barruti bat da, Lucknow dibisioan, Uttar Pradesh estatuan. 4.589.838 biztanle ditu 2.528 kilometro koadrotan.

## Mugakideak

Honako barrutiekin egiten du muga:
Hardoi barrutia Raebareli barrutia Sitapur barrutia

## Ikus, gainera

* Uttar Pradesh

## Kanpo estekak

* Datuak: Q1773416
* Multimedia: Lucknow district / Q1773416
# Lucky Strike

Lucky Strike British American Tobacco enpresak merkaturatutako zigarreta-marka da. 1930 eta 1940ko hamarkadetan Estatu Batuetan gehien saldutako zigarro marka izan zen.

## Historia

Lucky Strike mastekatzeko tabako marka gisa aurkeztu zuen R.A. Patterson enpresa estatubatuarrak 1871n, nahiz eta XX. mendearen hasieran zigarreta bihurtu. 1905ean, American Tobacco Companyk erosi zuen konpainia.
1917an, markak "It's Toasted" (euskaraz: «Txigortua dago») eslogana atera zuen, tabakoa eguzkitan lehortu beharrean, txigortzeko metodoa sustatzeko. Prozesu horrek, ziotenez, produktuaren zaporea hobetzen zuen.
1937-1938an, American Tobaccok garaiko 130.000 estatubatuar dolar ordaindu zizkien Hollywoodeko 16 aktoreri Lucky Strikeri emandako laguntzagatik, eta Joan Crawford, Gary Cooper, Clark Gable, Myrna Loy, Robert Taylor eta Spencer Tracy izan ziren hobekien ordainduak, 10,000 $ bakoitzak.

## Erreferentziak

* ↑ (Ingelesez) Brandt, Allan. (2009-01-06). The Cigarette Century: The Rise, Fall, and Deadly Persistence of the Product that Defined America. Avalon Publishing Group, 75 or. ISBN 978-0-7867-2190-0..
* ↑ (Ingelesez) «Hollywood 'paid fortune to smoke'» BBC News 2008-09-25.

## Kanpo estekak

* Datuak: Q753556
* Multimedia: Lucky Strike (cigarettes) / Q753556
# Lucknow

Lucknow (hindiz: लखनऊ; urduz: لکھنؤ‎ Lakhnaū) Indiako iparraldeko hiria, barrutia eta Uttar Pradesh estatuko hiriburua da. 895.721 biztanle ditu hiriak, 1.007.604 hirialdeak eta 2.014.574 biztanle barrutiak (1981).

## Historia

XIV. mendean sortu zen Lakhnauko hiria; Oudheko erreinuko hiriburu bihurtu zuten 1724. urtean.

## Klima

Datu klimatikoak (Lucknow) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22.6 | 26.0 | 32.2 | 38.1 | 40.5 | 38.7 | 33.6 | 32.5 | 33.0 | 32.5 | 28.9 | 24.1 | 31.9 |
| Batez besteko tenperatura minimoa (°C) | 6.9 | 9.3 | 14.2 | 20.5 | 24.7 | 27.1 | 26.1 | 25.6 | 24.3 | 19.0 | 11.8 | 7.4 | 18.1 |
| Euria (mm) | 21.9 | 11.2 | 7.7 | 4.9 | 16.5 | 107.4 | 294.3 | 313.9 | 180.6 | 45.2 | 3.8 | 7.3 | 1014.7 |
| Euri egunak (≥ 0.1 mm) | 1.6 | 1.1 | 0.7 | 0.5 | 1.0 | 4.2 | 11.6 | 13.1 | 7.4 | 2.0 | 0.3 | 0.7 | 44.2 |
| Iturria: climatetemp.info ||||||||||||||

## Ekonomia

Nekazaritza eta merkataritza garrantzitsuak dira. Mea-ustiakuntza (burdina), industria (janari-industria, burdinbiderako gaiak) eta eskulangintza.

## Ondasun nabarmenak

Aipagarri dira bertako monumentuak (Great Imambara, Rumi Darwaza edo Turkiarako Atea, Residency), museoak (20 baino gehiago), lorategiak, eta abar. Unibertsitatea du.

## Lucknowtar ezagunak

* Mirza Hameedullah Beg, legegilea
* Saleem Kidwai, irakaslea
* Cliff Richard, abeslaria
* Nitya Prakash, idazlea
* Jagdish Gandhi, enpresaria
* Subrata Roy, enpresaria
* Pahadi Sanyal, aktorea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ climatetemp.ino. Lucknow Climate & Temperature. .

## Kanpo estekak

* Datuak: Q47916
* Multimedia: Lucknow / Q47916
# Lucky (Louisiana)

Lucky Louisianaeko herri bat da. Bienville parrokian kokatua dago. 2010ean 272 biztanle zituen, 21,16 kilometro koadrotan banatuta.

## Ikus, gainera

* Bienville parrokia

## Kanpo estekak

* Datuak: Q3239739
* Multimedia: Lucky, Louisiana / Q3239739
# Lucky (2017ko filma)

Lucky 2017ko John Carroll Lynch estatubatuar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Lucky 90 urteko gizon ateo bat da. Lagun guztiak baino gehiago iraun du, eta bizitzaren azken atalean dago. Bidaia bat abiatuko du, bere burua aurkitzeko eta bizitzaren zentzua ulertzeko.

## Aktoreak

* Harry Dean Stanton: Lucky
* David Lynch: Howard
* Ron Livingston: Bobby Lawrence
* Ed Begley Jr.: Dr. Christian Kneedler
* Tom Skerritt: Fred
* Barry Shabaka Henley: Joe
* James Darren: Paulie
* Beth Grant: Elaine
* Yvonne Huff: Loretta
* Hugo Armstrong: Vincent
* Bertila Damas: Bibi

## Erreferentziak

* ↑ «Lucky» Berria 2018-05-05 CC BY-SA 4.0 lizentziapean.

## Kanpo estekak

* Datuak: Q27961944
# Lucky Luciano

Charles Lucky Luciano, Salvatore Lucania benetako izenez, (Sizilia, 1897ko azaroaren 24a - Napoli, 1962ko urtarrilaren 26a) mafioso italiar-estatubatuarra. Antolatutako krimen modernoaren sortzailetzat jotzen den gansterra zen.
Sizilian jaio arren, 1906an New Yorkeko East Sidera migratu zuen familiarekin. Lehen aldiz 1907an atxilotuta, 1915ean Five Points Gang taldean sartu zen, eta, horri esker, Al Caponerekin adiskidetu zen.
Mafiaren buruan, erabat zaharberritu zuen, talde kolegiatu gisara aldatuta. Sizilian lotura sendoak zituenez, AEBtako gobernuak akordio bat luzatu zion Bigarren Mundu Gerrako garaian. Aliatuek Siziliako inbasiorako bere laguntza behar zuten. Honen ondorioz, kartzela saihestea eta Erroman herbesteratuta bizitzea proposatu zioten. Erroman urtebete eman ondoren, La Habanara joan zen negozioak hurbil ikuskatzera. Italiara itzularazi zuten AEBetako agintariek. Hor, bizitza zinemara eraman nahi zuenean, bihotzekoak jota hil zen.
* Datuak: Q208357
* Multimedia: Lucky Luciano / Q208357
# Lucky Luke

Lucky Luke komikietako pertsonaia bat da, 1946an, Morris marrazkilari belgiarrak asmatu zuena.

## Pertsonaia

Pertsonaia bera cow-boy edo bakero bat da, XIX. mendeko Estatu Batuetako Mendebalde Basatian bizi dena. Ospetsua da, bere itzala baino azkarragoa delako. Jolly Jumper da bere zaldia, eta Lucky Lukek laguntza behar duen orotan agertzen da. Herri askotatik igarotzen da, bertako jendeari laguntzeko, ahal duen guztietan. Bere egitekoa bete duenean, egon den herritik alde egiten du, herri hortako jendeak, bertan geratzeko eskatzen dion arren. Lucky Lukek, Estatu Batuen benetako historiako une garrantzitsuetan ere parte hartu du, Pony Expressaren sorreran, Oklahomako kolonizazioan eta nazioko bi kostaldeen telegrafo bidezko loturan, adibidez. Benetan bizi izan ziren pertsonaiak ere, agertu izan dira Lucky Luken komikietan. Calamity Jane, Billy the Kid, Roy Bean, Jesse James...

## Arerioak

Bere areriorik ospetsuenak eta errepikatuenak, Dalton Anaiak dira. Estatu Batuetako historian, abizen honetako anaia batzuk ere bizi izan ziren. Dalton Anaien izenak hauek dira: Joe, William, Jack, eta Averell, altueraz, txikienetik garaienera jarriz. Hauek, beti Lucky Luke akabatu nahian ibiltzen dira, baina ez dute sekula lortzen. Eta beti, espetxe batean amaitzen dute. Beste arerio batzuk ere daude, baina Dalton Anaiak dira ezagunenak.

## Beste pertsonaia batzuk

Rantanplan: Dalton Anaiak preso egoten diren espetxeko zakur zaintzailea. Nahiko leloa da, eta Jolly Jumperrek ezin du bere presentzia jasan. Halere, beti joaten da Lucky Lukekin, honen egitekoren batetara.

## Lucky Luken beste ezaugarri batzuk

Hasierako komikietan, zigarro bat eramaten zuen beti ahoan. Baina, 1983. urtean, Morrisek, hori aldatzea erabaki zuen. Eta, hala, zigarro baten ordez, ordutik aurrerako komiki guztietan, lastotxo bat eraman izan zuen. Honek, Osasunerako Mundu Erakundearen esker ona jaso arazi zion marrazkilari belgiarrari.

## Lucky Luke telebistan

1990eko hamarkadan, pertsonaia honekin, telesail bat egin zen, Terence Hill aktore italiarra protagonista zela. Telesail hontan, hainbeste urtetan zehar Lucky Luken ezaugarrien artean ohikoak izan ziren zigarroa eta ile beltza, lastotxo bat eta kolore horiko ileagatik aldatu ziren.

## Kanpo estekak

* (Frantsesez) webgune ofiziala
* (Alemanez) Lucky-luke
* Datuak: Q137475
* Multimedia: Lucky Luke / Q137475
# Lucklawhill

Lucklawhill, Eskoziako herri bat da, Fife konderrian. Balmullo udalerritik 1,6 kilometro ipar-mendebaldera dago.

## Kanpo estekak

* Datuak: Q15059250
* Multimedia: Lucklawhill / Q15059250
# Lucknow (Angus)

Lucknow, Eskoziako etxalde bat da, Angus eskualdean.

## Kanpo estekak

* Datuak: Q6697759